# Gyógyszerkiadások viseléséhez kapcsolódó rendszeres települési támogatás

|  |  |
| --- | --- |
| **Ügytípus** | Gyógyszerkiadások viseléséhez kapcsolódó rendszeres települési támogatás |
| **Rövid leírás** | A gyógyszerkiadások viseléséhez kapcsolódó rendszeres települési támogatás állapítható meg azon közgyógyellátásban nem részesülő, szociálisan rászoruló személy részére, akinek a családjában az egy főre jutó havi nettó jövedelem nem haladja meg az öregségi nyugdíj legkisebb összegének 250 %-át(jelenleg: 71.250 Ft), egyedül álló esetén a 300 %-át(jelenleg. 85.500 Ft), a havi rendszeres, társadalombiztosítási támogatásba befogadott gyógyszereinek orvos által leigazolt és gyógyszertár által beárazott költsége meghaladja az egy főre jutó havi nettó családi jövedelem 15 %-át, és ezt a költséget létfenntartása veszélyeztetése nélkül nem képes viselni.  A jövedelemhatárok túlléphetők abban az esetben, amennyiben a kérelmező rendszeres, gyógyszerköltsége meghaladja az egy főre jutó havi nettó családi jövedelem 35 %-át.  A kérelem benyújtását követő hónaptól a háziorvos által leigazolt gyógykezelés várható időtartamára, de legfeljebb 12 hónap időtartamra lehet megállapítani.  A támogatás összege az igazolt gyógyszerköltség 50 %-os mértéke száz forintra kerekítve, de legfeljebb havi 8.000,- Ft összeg. |
| **Az ügyet intéző iroda** | Önkormányzati és Közigazgatási Osztály |
| **Címe** | 8790 Zalaszentgrót, Dózsa Gy. u. 1. |
| **Ügyfélfogadási időpontok:** | hétfő: 8:00 -12:00, 13.00-15.00, kedd: 8:00 – 12:00 szerda: nincs ügyfélfogadás, csütörtök: 8:00 -12:00, 13.00-15.00, péntek: 8:00 – 12:00 |
| **Ügyintéző** | Márfiné Gaál Ildikó (83/562-978) |
| **Igénylő** | Zalaszentgrót területén lakóhellyel rendelkező személy, és akinek létfenntartását az ellátás hiánya veszélyeztetné. |
| **Ügyintézési határidő** | 8 nap |
| **Ügyintézés díja** | illetékmentes |
| **Szükséges iratok** | Kérelem az előírt formanyomtatványon, a családban élő személyeknek a kérelem benyújtását megelőző 3 hónap nettó jövedelméről szóló igazolás és vagyonnyilatkozat. |
| **Kapcsolódó jogszabályok** | A szociális igazgatásról és szociális ellátásokról szóló 1993. évi III. törvény, a pénzbeli és természetbeni szociális ellátások igénylésének és megállapításának, valamint Zalaszentgrót Város Önkormányzata Képviselő-testületének 4/2015. (II.13.) önkormányzati rendelete az egyes szociális ellátásokról és szolgáltatásokról |