# Ápoláshoz kapcsolódó rendszeres települési támogatás

|  |  |
| --- | --- |
| **Ügytípus** | Ápoláshoz kapcsolódó rendszeres települési támogatás |
| **Rövid leírás** | A hozzátartozó ápolásához kapcsolódó rendszeres települési támogatás állapítható meg azon személy részére, aki a 18. életévét betöltött tartósan beteg hozzátartozójának ápolását, gondozását végzi, ápolási díjban nem részesül és családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 200 %-át (jelenleg: 57.000 Ft), egyedül álló esetében annak 250 %-át (jelenleg: 71.250 Ft). A háziorvos igazolása alapján a hozzátartozó tartósan beteg, gondozása 3 hónapnál hosszabb időt vesz igénybe és a Zalaszentgróti Szociális, Család- és Gyermekjóléti Központ környezet-tanulmányában rögzíti, hogy a hozzátartozó ellátása csak házi segítségnyújtás keretében nem megoldható, 24 órás felügyeletet igényel.  Az ellátás a kérelem benyújtás hónapjának kezdő napjától egy év időtartamra jár. Összege az ápolási díj alapösszege 80%-ának megfelelő összeg (jelenleg: nettó 28.350 Ft). Az ápoláshoz kapcsolódó települési támogatás szolgálati időre jogosít és évente felülvizsgálatra kerül. |
| **Az ügyet intéző iroda** | Önkormányzati és Közigazgatási Osztály |
| **Címe** | 8790 Zalaszentgrót, Dózsa Gy. u. 1. |
| **Ügyfélfogadási időpontok:** | hétfő: 8:00 -12:00, 13.00-15.00, kedd: 8:00 – 12:00 szerda: nincs ügyfélfogadás, csütörtök: 8:00 -12:00, 13.00-15.00, péntek: 8:00 – 12:00 |
| **Ügyintéző** | Németh Gyuláné (83/562-972) |
| **Igénylő** | Zalaszentgrót területén lakóhellyel rendelkező személy, és akinek létfenntartását az ellátás hiánya veszélyeztetné. |
| **Ügyintézési határidő** | 8 nap |
| **Ügyintézés díja** | illetékmentes |
| **Szükséges iratok** | Kérelem az előírt formanyomtatványon, a családban élő személyeknek a kérelem benyújtását megelőző 3 hónap nettó jövedelméről szóló igazolás és vagyonnyilatkozat. |
| **Kapcsolódó jogszabályok** | A szociális igazgatásról és szociális ellátásokról szóló 1993. évi III. törvény, a pénzbeli és természetbeni szociális ellátások igénylésének és megállapításának, valamint Zalaszentgrót Város Önkormányzata Képviselő-testületének 4/2015. (II.13.) önkormányzati rendelete az egyes szociális ellátásokról és szolgáltatásokról |